1. pielikums
Iepirkumam ar ID Nr. JVA 2026/

TEHNISKĀS SPECIFIKĀCIJAS
Asaru parka teritorijas labiekārtošanas darbi, Asaru prospektā 16/18, Jūrmalā

1. INFORMĀCIJA PAR IEPIRKUMA PRIEKŠMETU

1.1. [bookmark: _Hlk199747220]Iepirkuma ietvaros paredzēts veikt labiekārtošanas darbus Asaru parkā (turpmāk – Darbi), Asaru prospektā 16/18, Jūrmalā (kadastra apzīmējums Nr. 1300 016 2901; turpmāk – Objekts), realizējot SIA “BM-projekts”, reģistrācijas Nr. 40103196966, 2026. gadā izstrādāto būvniecības ieceres dokumentāciju “Asaru parka labiekārtojums” (turpmāk – Ieceres dokumentācija) kā pamatu darbu veikšanai.
1.2. Darbu izpilde tiek veikta Jūrmalas valstspilsētas administrācijas (turpmāk – Pasūtītājs) īstenotā projekta “Asaru parka publiskās ārtelpas attīstība” (turpmāk – Projekts) ietvaros, finansējot to no Eiropas Savienības kohēzijas politikas programmas 2021.–2027, specifiskā atbalsta mērķa 5.1.1. pasākuma 5.1.1.3. “Publiskās ārtelpas attīstība”.
1.3. Darbi un darbu apjoms jāveic saskaņā ar Līgumu, Tehniskajām specifikācijām, Ieceres dokumentācijā un Latvijas Republikā spēkā esošajiem normatīvajiem aktiem. Tehniskie risinājumi un kvalitātes prasības noteiktas Ieceres dokumentācijā un tās pielikumos.
1.4. Darbi jāveic sadarbībā ar SIA “DJA”, reģistrācijas Nr. 40103999353 par mākslinieciski augstvērtīgu, funkcionālu vides objektu “Zemene” izgatavošanu un uzstādīšanu.
1.5. Izpildītājam pirms Darbu pabeigšanas jānodrošina:
1.5.1. Objektā esošo betona gabalu savākšana, izvešana un nodošana atbilstošai apsaimniekošanai;
1.5.2. Objekta attīrīšana no būvniecības un citiem atkritumiem;
1.5.3. vecās būves pilnīga nojaukšana, nojaukšanas atkritumu izvešana un teritorijas sakārtošana.

2. DARBU IZPILDES NOSACĪJUMI

2.1. [bookmark: _Hlk187652837]Darbi veicami saskaņā ar:
2.1.1. šo Tehnisko specifikāciju nosacījumiem;
2.1.2. izstrādāto Ieceres dokumentāciju;
2.1.3. būvdarbu līguma nosacījumiem (turpmāk – Līgums);
2.1.4. Latvijas Republikas normatīvajiem aktiem;
2.1.5. atbildīgo institūciju izsniegtajiem tehniskajiem noteikumiem un nosacījumiem.
2.2. [bookmark: _Hlk199757467][bookmark: _Hlk199775038]Līguma izpildes termiņš: 3 (trīs) mēneši no līguma noslēgšanas brīža, ieskaitot laiku Objekta nodošanai ekspluatācijā. Objekts tiek uzskatīts par pieņemtu ekspluatācijā ar dienu, kad Būvniecības informācijas sistēmā (turpmāk - BIS) reģistrēts akts par Objekta pieņemšanu ekspluatācijā vai saņemta būvvaldes atzīme par būvdarbu pabeigšanu.
2.3. Izpildītājam jāievēro visas norādītās prasības, lai nodrošinātu Līguma izpildi atbilstoši normatīvajiem aktiem un Tehniskajām specifikācijām (skatīt Tabulu 1).

Tabula 1. Vispārīgās prasības izpildītājam
	Nr.
	Prasība
	Detalizācija
	Atbildīgais / Termiņš

	2.3.1
	Iepazīšanās ar specifikācijām
	Izpildītājam jāiepazīstas ar visām Tehnisko specifikāciju sadaļām kopumā, ņemot vērā, ka informācija var būt izklāstīta vairākās savstarpēji saistītās sadaļās.
	Izpildītājs / Pirms darba uzsākšanas

	2.3.2.
	Personāla nomaiņa
	Personāla nomaiņa vai aizvietošana tikai ar Pasūtītāja rakstisku saskaņojumu, nodrošinot kvalifikācijas atbilstību.
	Izpildītājs / Pirms nomaiņas

	2.3.3.
	Kalendārais grafiks
	10 (desmit) darbdienu laikā pēc Līguma noslēgšanas jāiesniedz kalendārais grafiks elektroniski saskaņošanai, norādot:
• plānotos Darbus pa etapiem un posmiem nedēļu griezumā;
• Darbu uzsākšanas un pabeigšanas datumus;
• Darbu izpildē iesaistītos atbildīgos speciālistus.
	Izpildītājs / 10 (desmit) darbadienas pēc Līguma parakstīšanas

	2.3.4.
	Pilnvaras
	Pasūtītājs izsniedz pilnvaru pienākumu izpildei, tostarp atļauju pieprasīšanai un dokumentu saskaņošanai BIS sistēmā. Papīra formāta pilnvara pēc pieprasījuma, norādot visu sagatavošanai nepieciešamo informāciju.
	Pasūtītājs / Pēc pieprasījuma

	2.3.5.
	Licences un apdrošināšana
	Izpildītājs atbild par to, lai visa Līguma izpildes laikā piesaistītie būvspeciālisti būtu spēkā esošas licences, sertifikāti, profesionālās civiltiesiskās atbildības apdrošināšanas polises un citiem normatīvajiem dokumentiem.
Apdrošināšana jāuztur spēkā līdz būvdarbu garantijas termiņa beigām. Atbilstoši Ministru kabineta 2014. gada 19. augusta noteikumiem Nr. 502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”.
	Izpildītājs / Visa Līguma izpildes laika garumā



2.4. Darbi jāveic kvalitatīvi, ievērojot Ieceres dokumentāciju un labu būvniecības praksi, kā arī jāievēro:
2.4.1. Ministru kabineta 2003. gada 25. februāra noteikumus Nr. 92 “Darba aizsardzības prasības, veicot būvdarbus”’;
2.4.2. darba aizsardzības, drošības tehnikas, higiēnas un ugunsdrošības prasības.
2.5. Būvdarbu uzsākšana un dokumentu iesniegšana:
[bookmark: _Hlk199778289]Izpildītāja pienākumi pirms Darbu uzsākšanas:
2.5.1. nodrošina visus Būvdarbu uzsākšanai nepieciešamos dokumentus un iesniegumus būvvaldē, kā arī ir pilnīgi atbildīgs, ka būvdarbu uzsākšanas nosacījumi ir izpildīti un apstiprināti.
Paziņojuma iesniegšana Valsts darba inspekcijai:
2.5.2. [bookmark: _Hlk199778495]5 (piecu) darba dienu laikā pēc būvvaldes atzīmes par Būvdarbu uzsākšanas nosacījumu izpildi saņemšanas, Izpildītājs iesniedz paziņojumu par būvdarbu uzsākšanu Valsts darba inspekcijai, kopiju nosūtot Pasūtītāja pārstāvim.
Dokumentu iesniegšana Pasūtītājam:
2.5.3. Izpildītājam 10 (desmit) darbdienu laikā no Līguma noslēgšanas brīža Pasūtītāja pārstāvim (turpmāk – Pasūtītāja pārstāvis) un atbildīgajam būvuzraugam saskaņošanai elektroniski ir jāiesniedz aktualizēts darbu izpildes kalendārais grafiks (turpmāk – Kalendārais grafiks), kurā norādīta aktuālā informācija par plānoto Darbu etapu un posmu uzsākšanas un pabeigšanas datumiem, izpildes termiņiem nedēļu griezumā, būvdarbu izpildē iesaistītajiem speciālistiem, apakšuzņēmējiem un plānoto darbinieku skaitu, tehnoloģisko pārtraukumu, ja tāds tiek paredzēts un Objekta nodošanai ekspluatācijā paredzēto laiku, kas kļūst par neatņemamu Līguma sastāvdaļu bez grozījumiem Līgumā.
2.6. Finanšu rezervi neparedzētajiem darbiem
Finanšu rezervi drīkst izmantot tikai tādiem darbiem, kas:
2.6.1. nav bijuši paredzami sagatavojot Finanšu piedāvājumu; 
2.6.2. nepieciešami, ņemot vērā Objekta raksturu vai apjomu, lai kvalitatīvi veiktu Darbus un nodotu Objektu ekspluatācijā; 
2.6.3. noteikti šo Tehnisko specifikāciju izpildei. 
2.6.4. [bookmark: _Hlk199783720][bookmark: _Hlk199784102]nodrošina Objekta vietas uzturēšanu būvdarbu piespiedu dīkstāves laikā, kas radusies no Izpildītāja neatkarīgu, objektīvu iemeslu dēļ un nav uzskatāma par būvdarbu tehnoloģisko pārtraukumu;
2.6.5. aptver papildus būvdarbus un/vai ar būvdarbu izpildi saistītus papildu darbus, kas nepieciešami Objekta nodošanai ekspluatācijā, un kas nav iekļauti būvprojektā šo Tehnisko specifikāciju nosacījumos, ja šo Darbu nepieciešamība objektīvi nebija zināma un konstatējam Projektēšanas laikā un Finanšu piedāvājuma sagatavošanas laikā. Tas ietver arī Pasūtītāja papildus prasību izmaksu segšanu, kas nepieciešamas Objekta racionālai un funkcionālai ekspluatācijai;
2.6.6. aptver papildu darbu izmaksu segšanu, kas nepieciešama Līguma priekšmetā definēta mērķa sasniegšanai, bet objektīvu iemeslu dēļ nebija iespējams precīzi noteikt vai uzmērīt to apjomu.
2.7. Papildus Darbi un to dokumentēšana
Ja Darbu laikā nepieciešams veikt papildus Darbus, izmantojot Finanšu rezervi neparedzētajiem darbiem, Izpildītājs sagatavo Aktu par darbu izmaiņām, kuru paraksta:
· atbildīgais būvdarbu vadītājs;
· autoruzraugs;
· atbildīgais būvuzraugs;
· Pasūtītāja pārstāvis;
· Pasūtītājs;
· Izpildītājs.
2.7.1. Aktu par darba izmaiņām iekļauj Tāmē, nepieciešamības gadījumā palielinot vai samazinot:
· būvdarbu tiešās izmaksas;
· netiešās izmaksas (virsizdevumi un peļņa);
· pozīciju “Finanšu rezerve neparedzētajiem darbiem” vērtību.
2.7.2. Izmaiņas tiek iekļautas Tāmes lokālajā tāmē un kopsavilkuma aprēķinā, kļūstot par neatņemamu Līguma sastāvdaļu, neveicot grozījumus Līgumā.
2.7.3. Aktu par darbu izmaiņām iekļauj arī Darbu izpildes aktā.
2.8. Prasības Aktam par darba izmaiņu sagatavošanu un saskaņošanu
2.8.1. Aktā norādītās faktiski nepieciešamā darbu daudzuma vienību izmaksas saglabājas nemainīgas un atbilst Tāmē norādītajām vienību izmaksām.
2.8.2. Aktā norādītajām izmaksām jābūt līdzvērtīgām vidējām tirgus cenām. Akta pielikumā Izpildītājam ir jāpievieno 3 (trīs) dažādu materiālu ražotāju un/vai piegādātāju un/vai darbu izpildītāju cenu piedāvājumi.
2.8.3. Izpildītāja sagatavoto Aktu un tā pielikumos pievienotos izmaksu pamatojošos dokumentus 5 (piecu) darbdienu laikā no saņemšanas izskata:
· autoruzraugs;
· būvuzraugs;
· Pasūtītāja pārstāvis.
Šie pārstāvji sniedz saskaņojumu vai norādījumus labojumiem un papildinājumiem, nodrošinot, ka Akts atbilst Tehniskās specifikācijas prasībām. 
2.8.4. Lai pārliecinātos Akta par darbu izmaiņām izmaksu atbilstību vidējām tirgus cenām, autoruzraugs, būvuzraugs vai Pasūtītāja pārstāvis var pieprasīt sagatavot un iesniegt aizpildītu Ministru kabineta 2017. gada 3. maija noteikumu Nr. 239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība”” 10. pielikuma Izmaksu kalkulācijas veidlapu. Veidlapa jāiesniedz 5 (piecu) darba dienu laikā no pieprasījuma saņemšanas.
2.8.5. Ja Izpildītājs nav iesniedzis pietiekamu informāciju par papildu būvdarbiem un/vai ar darbu daudzumiem, nomaināmajiem materiāliem vai izmaksām, kas neatbilst būvuzrauga un Pasūtītāja pārstāvja apzinātajām vidējām tirgus cenām:
· Izpildītājam, vienojoties ar būvuzraugu un Pasūtītāja pārstāvi, jāveic labojumi Aktā par darbu izmaiņām;
· Izpildītājs nav tiesīgs Aktā par darbu izmaiņām iekļaut izmaksas, kas pārsniedz konkrēto Darbu un/vai darbu izpildes vidējās tirgus cenas.
2.9. Darbu dokumentācijas sagatavošana un iesniegšana
Izpildītājs nodrošina, ka visā Darbu izpildes procesā tiek:
· sagatavota nepieciešamā dokumentācija;
· nodrošināta visas ar labiekārtošanas darbiem saistītās dokumentācijas iesniegšanu BIS saskaņā ar normatīvajiem aktiem.
2.10. Darbu izpildes dokumentēšana
Izpildītājam Darbu izpildes laikā, papildus normatīvajos aktos noteiktajai būvdarbu izpildes dokumentācijai, jānodrošina faktiski veikto būvdarbu dokumentēšana, kas ietver:
· būvdarbu atspoguļošanu izpildshēmās;
· [bookmark: _Hlk199780112]norādi par Darbu izpildes aktos iekļautajiem veikto darbu apjomiem un mēriem;
· nodrošināšanu, ka dokumentācija ir pārskatāma, precīza un atbilst Līguma un Tehniskajām specifikācijām.
2.11. Izpildītājam, saskaņā ar Latvijas Republikas normatīvajiem aktiem, jānodrošina, ka Darbu izpildes procesā BIS un būvlaukumā tiek uzturēta normatīvajos aktos noteiktā dokumentācija, tai skaitā:
· veikto būvdarbu pieņemšanas akti;
· veikto būvdarbu izpildshēmas;
· izpilduzmēŗījumi;
· materiālu apstiprināšanas formas (MAF);
· materiālu nomaiņas formas (MNF);
· atbilstības deklarācijas;
· tehniskās pases;
· instrukcijas;
· testēšanas pārskati;
· būvsapulču protokoli;
· būvprojekta izmaiņu rasējumi un detalizācijas;
· citi dokumenti, kas attiecas uz Objektu veiktajiem vai veicamajiem Darbiem. 
Izpildītājs ir atbildīgs par šo dokumentu uzglabāšanu un pēc būvdarbu pabeigšanas to iesniegšanu Pasūtītāja pārstāvim.
2.12. Būvlaukuma piekļuves riska izvērtēšana
Izpildītājam pirms Darbu uzsākšanas un Darbu izpildes laikā ir pienākums izpētīt apstākļus, kas saistīti ar piekļūšanu būvlaukumam, tai skaitā:
· izvērtēt esošos satiksmes organizācijas apstākļus;
· noteikt nepieciešamību pēc pagaidu ceļu, apvedceļu vai satiksmes organizācijas risinājumu izbūves;
· identificēt esošos šķēršļus (ja tādi ir) un iespējamos riskus, kas var ietekmēt Darbu izpildi.
Izpildītājs ir atbildīgs par visu risku izvērtēšanu un atbilstošu pasākumu plānošanu, lai nodrošinātu.
Darbu izpildi atbilstoši tehnoloģisko procesu prasībām, būvprojektam, Tehniskajām specifikācijām un Līguma nosacījumiem.
2.13. Būvlaukuma ierīkošana un teritorijas norobežošana
Izpildītājam pirms Darbu uzsākšanas jāveic Objekta ierīkošanas darbi, tai skaitā:
· nodrošināt Objekta teritorijas norobežošanu vietās, kur tas nepieciešams;
· uzstādīt būvtāfeli atbilstoši Pasūtītāja saskaņotajam maketam; 
· aprīkot Objekta teritoriju un tai piegulošo zonu ar drošības un aizlieguma zīmēm, lai ierobežu nepiederošo personu uzturēšanos Darbu izpildes zonā.
Minētie pasākumi jānodrošina visā Darbu izpildes laikā līdz Darbu pilnīgai pabeigšanai un Objekta nodošanai ekspluatācijā
2.14. Izpildītājam ir jāparedz visi darbi, iekārtas vai materiāli un to apjomi, kuru nepieciešamība izriet no Objekta rakstura un/vai apjoma, un kuru izpilde vai pielietojums nepieciešams, lai kvalitatīvi veiktu Darbus un nodotu Objektu ekspluatācijā.
2.15. Izpildītājs visu Darbu laiku līdz Objekta nodošanai ekspluatācijai veic parka uzturēšanas darbus, tai skaitā:
· apstādījumu uzturēšanu;
· celiņu un labiekārtojuma uzturēšanu.
2.16. Izpildītājs ir atbildīgs par visu atļauju, licenču, tehnisko noteikumu un atzinumu saņemšanu pirms Darbu uzsākšanas un to veikšanas laikā, saskaņā ar:
· būvniecību reglamentējošo normatīvajiem aktiem;
· būvniecības ieceres dokumentāciju u Tehniskajām specifikācijām.
Izpildītājs apmaksā visus izdevumus, kas saistīti ar minēto dokumentu saņemšanu no atbildīgajām institūcijām, lai nodrošinātu Darbu izpildi un Objekta nodošanu ekspluatācijā.
2.17. Izpildītājam jāievēro visi nosacījumi, kas izvirzīti trešo pušu izsniegtajās atļaujās, licencēs un tehniskajos noteikumos.
2.18. Izpildītājs uzstāda un visu Darbu īstenošanas laiku uztur būvtāfeli sabiedrībai viegli redzamā vietā. 
· Formāts: ne mazāks par A0, materiāls - izturīgs pret apkārtējās vides ietekmi.
· [bookmark: _Hlk199767983]Būvtāfelē jānorāda: būvniecības veids un adrese, būvniecības ierosinātājs, būvdarbu veicējs, atbildīgais būvdarbu vadītājs, autoruzraudzības veicējs un autoruzraugs, atbildīgais būvuzraugs, būvkomersanta kontaktinformācija.
2.19. Sagatavojot būvtāfeles maketu, jāiekļauj arī informāciju par projektu atbilstoši Eiropas Savienības fondu 2021.-2027. gada plānošanas perioda un Atveseļošanas fonda komunikācijas un dizaina vadlīnijām. Maketu, tā saturu un noformējumu pirms izgatavošanas saskaņo ar Pasūtītāja pārstāvi.
2.20. Izpildītājs ar Pasūtītāju vienojas par elektrības un ūdens patēriņa norēķinu kārtību Darbu izpildes laikā (sastādot aktu vai noslēdzot vienošanos).
· izmaksas par elektrību un ūdens sedz Izpildītājs;
· nepieciešamības gadījumā uzstādāmi pagaidu skaitītāji.
2.21. Izpildītājam jāparedz atbildīgā būvdarbu vadītāja vietnieka norīkošana (ja nepieciešams).
· vietniekam jāatbilst kvalifikācijas un pieredzes prasībām iepirkuma dokumentācijā; 
· pirms norīkošanas un dokumentu iesniegšanas būvvaldē, Izpildītājam jāsaņem Pasūtītāja saskaņojums izvēlētā speciālista iesaistei Līguma Darbu izpildē.
2.22. Izpildītājam jāparedz visi darbi, iekārtas vai materiāli un apjomi, kuru nepieciešamība izriet no Objekta rakstura, Tehniskajām specifikācijām un Līgumā norādītā veicamo darbu apjoma.
2.23. Atbildīgais būvdarbu vadītājs koordinē būvniecības procesu būvlaukumā, ievērojot Ministru kabineta 2014. gada 19. augusta noteikumos Nr. 500 “Vispārīgie būvnoteikumi”, un zemāk norādītos pienākumus:
2.23.1. sniedz atbildes uz Pasūtītāja pārstāvja, būvuzrauga un atoruzrauga jautājumiem ne vēlāk kā 3 (trīs) darbdienu laikā;
2.23.2. ne vēlāk kā 10 (desmit) darbdienu laikā pēc Pasūtītāja pārstāvja sagatavotas pretenzijas vai Pasūtītāja pārstāvja un atbildīgā būvuzrauga sagatavota defektu akta saņemšanas dienas, Pasūtītājam un atbildīgajam būvuzraugam iesniegt koriģētu Darbu izpildes aktu vai rakstiskus iebildumus pret pretenzijā vai Darbu defektu aktā norādītajām nepilnībām;
2.23.3. organizē veikto Darbu pieņemšanu, piesaistot būvuzraugu un autoruzraugu, un sagatavo un apstiprina atbilstošos pieņemšanas aktus;
2.23.4. veic Darbu kontrolmērījumus un kvalitātes pārbaudes pēc pieprasījuma;
2.23.5. nekavējoties ierodas būvlaukumā un piedalās būvlaukuma apsekošanā pēc Pasūtītāja pārstāvja, būvuzrauga, būvinspektora vai citu būvvaldes amatpersonu uzaicinājuma;
2.23.6. uzturas būvlaukumā būvdarbu norises laikā, veic ierakstus būvdarbu žurnālā par veiktajiem būvdarbiem, iebūvētajiem būvizstrādājumiem un darbu kvalitāti un radītajiem atkritumiem, kā arī organizē būvdarbu žurnālā ierakstīto uzdevumu izpildi;
2.23.7. organizēt fakta konstatācijas komisijas darbu un saskaņo Fakta konstatācijas aktu ar Pasūtītāja pārstāvi, būvuzraugu un autoruzraugu;
2.23.8. nodrošina Darbu izpildei nepieciešamo dokumentācijas izstrādi, saskaņošanu un parakstīšanu, tai skaitā (MAF) un (MNF) saskaņā ar Tehniskajām specifikācijām;
2.23.9. piedalās visās būvsapulcēs, nodrošina protokola izskatīšanu un saskaņošanu 2 (divu) darbdienu laikā no dokumenta saņemšanas dienas un parakstīt būvsapulces protokolu līdz kārtējās būvsapulces norises laikam, nodrošināt būvsapulču protokolos būvdarbu veicējam noteikto uzdevumu savlaicīgu izpildi.
2.24. Maksājumi par Darbu izpildi
Pasūtītājs veic samaksu Izpildītājam tikai pēc visu Darbu pabeigšanas:
2.24.1. Pēc Darbu pabeigšanas Izpildītājs sagatavo un iesniedz Pasūtītājam Darbu pieņemšanas–nodošanas aktu, ko paraksta Puses un saskaņo Pasūtītāja pārstāvis, būvuzraugs un autoruzraugs.
2.24.2. Izpildītājs nedrīkst iekļaut Darbus, kas nav pamatoti ar iepriekš minētajiem dokumentiem.
2.24.3. Akta iesniegšanas Pasūtītājam, Izpildītājam tas saskaņo elektroniski (*.xls vai *.xlsx formātā) ar atbildīgo būvuzraugu.
2.24.4. Pēc atbildīgā būvuzrauga saskaņojuma saņemšanas, Izpildītājs iesniedz Pasūtītajam elektroniski parakstītu būvdarbu izpildes aktu. Aktu sūta uz Pasūtītāja e-pasta adresi pasts@jurmala.lv vai oficiālo elektronisko adresi (e-adresi) _DEFAULT@90000056357.
2.24.5. Atbildīgais būvuzraugs un Pasūtītāja pārstāvis, pārbauda būvdarbu izpildes aktu un BIS vai būvlaukumā esošo izpilddokumentāciju (būvdarbu pieņemšanas akti, izpildshēmas), un saskaņo Izpildītāja sagatavoto aktu.
2.24.6. Pēc pieprasījuma Izpildītājam jāuzrāda pamatojošie dokumenti, tai skaitā: atbildīgā būvdarbu vadītāja un būvuzrauga apstiprinātās izpildshēmas, ar konkrēti identificētiem apjomiem un mēriem, pārbaužu un testēšanas rezultāti, kas apliecina iebūvēto materiālu un veikto Būvdarbu kvalitāti, šajās Tehniskajās specifikācijās noteiktajā kārtībā apstiprinātas iebūvēto materiālu apstiprināšanas formas (MAF) un/vai materiālu nomaiņas formas (MNF) ar pielikumiem, iebūvēto materiālu tehnisko un atbilstības dokumentāciju latviešu valodā (montāžas instrukcijas, atbilstības deklarācijas, tehniskās pases vai citus materiāla atbilstību apliecinošus dokumentus, atbilstoši Ministru kabineta 2014. gada 25. marta noteiktumos Nr. 156 “Būvizstrādājumu tirgus uzraudzības kārtība” noteiktajam), ja šie dokumenti būvuzrauga vai Pasūtītāja pārstāvja nav pieejami BIS. Ja Izpildītājs nespēj uzrādīt iepriekš minētos pamatojošos dokumentus, tad būvdarbu izpildes aktā iekļautie konkrēto būvdarbu apjomi no būvdarbu izpildes akta tiek izslēgti un norēķini par tiem netiek veikti.
2.24.7. ja Pasūtītāja pārstāvis, veicot būvdarbu izpildes aktā norādīto būvdarbu apjomu pārbaudi, konstatē nepilnības, kas saistītas ar būvdarbu kvalitāti, tas 20 (divdesmit) darbdienu laikā no būvdarbu izpildes akta saņemšanas dienas, sadarbībā ar atbildīgo būvuzraugu, sagatavo un nosūta Izpildītājam būvdarbu defektu aktu, un Pasūtītājs neparaksta būvdarbu izpildes aktu.
2.24.8. Ja Pasūtītāja pārstāvis 20 (divdesmit) darbdienu laikā no akta saņemšanas nenosūta Izpildītājam faktos, Līguma un šo Tehnisko specifikāciju nosacījumos balstītu pretenziju, vai nenosūta Izpildītājam sadarbībā ar atbildīgo būvuzraugu sagatavotu būvdarbu defektu aktu, un Pasūtītājs neparaksta būvdarbu izpildes aktu, tad uzskatāms, ka Pasūtītājs izpildītos būvdarbus ir pieņēmis 20 (divdesmit) darbdienu termiņa pēdējā dienā un būvdarbu izpildes akts stājas spēkā bez Pasūtītāja paraksta.
2.24.9. Izpildītājam 10 (desmit) darbdienu laikā no Pasūtītāja pārstāvja sagatavotas pretenzijas vai Pasūtītāja pārstāvja un atbildīgā būvuzrauga saskaņota būvdarbu defektu akta saņemšanas, Pasūtītājam un atbildīgajam būvuzraugam ir jāiesniedz koriģēts būvdarbu izpildes akts vai Izpildītāja atbildīgā būvdarbu vadītāja parakstīti, pamatoti rakstiski argumenti un iebildumi pret pretenzijā vai būvdarbu defektu aktā norādītajām nepilnībām.
2.24.10. Ja Pasūtītājs nepiekrīt Izpildītāja atbildīgā būvdarbu vadītāja sniegtajiem rakstiskajiem argumentiem un iebildumiem pret būvdarbu defektu aktā norādītajām nepilnībām attiecībā uz būvdarbu izpildes kvalitāti, tas 40 (četrdesmit) darbdienu laikā pasūta būves ekspertīzi par veikto būvdarbu kvalitāti. Ekspertīzes uzdevums ir noteikt būves vai būves daļas atbilstību normatīvo aktu un Pasūtītāja noteiktajām prasībām, kā arī faktiski izpildīto būvdarbu apjomu, atbilstību būvniecības ieceres dokumentācijai un tajā veiktajām izmaiņām, atbilstošo materiālu un tiem atbilstošās iestrādes tehnoloģijas piemērošanu. Pasūtītājs pieņem un norēķinus veic par tiem būvdarbu izpildes aktā norādītajiem būvdarbiem, kuru izpildē būvdarbu defekti nav konstatēti.
2.24.11. Ja būves ekspertīzes par veikto būvdarbu kvalitāti lēmumā netiek apstiprināti Pasūtītāja pārstāvja un atbildīgā būvuzrauga saskaņotajā būvdarbu defektu aktā norādītie defekti, būvdarbi tiek pieņemti būves ekspertīzes par veikto būvdarbu kvalitāti lēmuma saņemšanas dienā un defektu aktā norādītie būvdarbi tiek iekļauti būvdarbu izpildes aktā.
2.24.12. Ja Izpildītājs piekrīt Pasūtītāja pārstāvja un atbildīgā būvuzrauga saskaņotajā būvdarbu defektu aktā norādītajiem defektiem vai ekspertīze apstiprina būvdarbu defektu aktā norādīto defektu esamību, Izpildītājs un Pasūtītājs rakstiski vienojas par saprātīgu termiņu defektu aktā norādīto defektu novēršanai, ņemot vērā defektu novēršanai nepieciešamo darbu apjomu, specifikāciju, meteoroloģiskos apstākļus un materiālu piegādes termiņus. Ja Izpildītājs un Pasūtītājs nevar vienoties par defektu aktā norādīto defektu novēršanas termiņu, tad termiņu defektu novēršanai nosaka atbildīgais būvuzraugs.
2.24.13. Ja būves ekspertīze apstiprina Pasūtītāja pārstāvja un atbildīgā būvuzrauga saskaņotajā būvdarbu defektu aktā norādīto defektu esamību, Izpildītājs sedz visus ar būves ekspertīzi saistītos, Pasūtītājam radītos izdevumus.
2.24.14. Pēc Pasūtītāja pārstāvja sagatavotajā pretenzijā norādīto neatbilstību novēršanas un/vai Pasūtītāja pārstāvja un būvuzrauga saskaņotajā būvdarbu defektu aktā norādīto būvdarbu defektu novēršanas Izpildītājs, tā izpildītos būvdarbus iekļauj aktā.
2.24.15. ja Pasūtītāja pārstāvja un būvuzrauga saskaņotajā būvdarbu defektu aktā ir norādīti nebūtiski defekti un Izpildītājs ar Pasūtītāju ir rakstiski vienojies par šo defektu novēršanas termiņu, tad Pasūtītājs ir tiesīgs pieņemt būvdarbu defektu aktā norādītos nebūtiskos defektus un veikt par tiem norēķinus. Par nebūtiskiem defektiem ir uzskatāmi tādi defekti, kas neietekmē būves konstrukciju atbilstību normatīvo aktu prasībām un būvprojektam, netraucē turpmāko būvdarbu veikšanu, neierobežo būves lietošanu, kā arī neietekmē citu būvdarbu kvalitāti.
2.25. [bookmark: _Hlk189645397]Izpildītājs nodrošina civiltiesisko apdrošināšanu saskaņā ar 2014. gada 19. augusta MK noteikumiem Nr. 502 „Noteikumi par būvspeciālistu un Darbu veicēju civiltiesiskās atbildības obligāto apdrošināšanu”. Izpildītājs iesniedz Pasūtītājam dokumentāciju, kas apliecina apdrošināšanas esamību.
2.26. Izpildītājs uzsāk Būvdarbus saskaņā ar sagatavoto un Pasūtītāja saskaņoto Līguma izpildes kalendāro grafiku:
· ne vēlāk kā 3 (trīs) mēnešu laikā no Līguma spēkā stāšanās dienas;
· pabeidz Darbus ne ilgāk kā 3 (trīs) mēnešu laikā pēc būvniecības ieceres akcepta.
Darbu izpildes termiņā ir iekļauts laiks, kas nepieciešams Objekta nodošanai ekspluatācijā.
2.27. Materiālu apstiprināšana (MAF)
Pirms materiāla ievešanas vai iestrādes Objektā, pēc Pasūtītāja pārstāvja vai būvuzrauga pieprasījuma, Izpildītājam jāiesniedz MAF. Formu saskaņo un paraksta autoruzraugs, būvuzraugs un Pasūtītāja pārstāvis. 
MAF satur:
· materiāla nosaukumu;
· atsauci uz Tāmes pozīcijas numuru;
· pievienotu materiāla tehnisko un atbilstības dokumentāciju latviešu valodā (montāžas instrukcijas, atbilstības deklarācijas, tehniskās pases u.c.), saskaņā ar Ministru kabineta 2014. gada 25. marta noteikumiem Nr. 156 “Būvizstrādājumu tirgus uzraudzības kārtība”).
Ja būvuzraugs, autoruzraugs vai Pasūtītāja pārstāvis pamato pretenzijas par materiāla atbilstību paredzētajam mērķim un kvalitātes prasībām, Izpildītājam jāveic materiāla nomaiņa. Visas papildus Izmaksas (ja tādas rodas) sedz Izpildītājs.
2.28. Materiālu nomaiņa uz ekvivalentiem (MNF)
Izpildītājs drīkst aizvietot būvniecības ieceres dokumentācijā norādītos materiālus uz ekvivalentiem tikai ar iepriekšēju rakstisku Pasūtītāja pārstāvja, autoruzrauga un būvuzrauga piekrišanu.
Materiālu nomaiņa tiek dokumentētā ar MNF, kur norāda:
· piedāvātā ekvivalentā materiāla tehniskos rādītājus un dokumentāciju latviešu valodā;
· būvniecības iecerē paredzētā materiāla tehniskos rādītājus un dokumentāciju latviešu valodā;
· apstiprinājumu, ka ekvivalentais materiāls ir tehniski līdzvērtīgs vai labāks par sākotnējo projektēto.
Būvniecības ieceres dokumentācijā norādītā materiāla nomaiņa pret ekvivalentu ir iespējama tikai ar citu līdzvērtīgu vai tehniski labāku materiālu.
2.29. Būvniecības ieceres dokumentācijā norādīto materiālu aizvietošanu ir tiesības ierosināt gan Izpildītājam, gan Pasūtītāja pārstāvim.
2.29.1. Ja materiālu aizvietošanu ierosina Izpildītājs, tad sagatavi materiālu apstiprināšanas formu (MAF) vai materiālu nomaiņas formu (MNF) ir jāiesniedz autoruzraugam, būvuzraugam un Pasūtītāja pārstāvim saskaņošanai vismaz 20 (divdesmit) darbdienas pirms attiecīgo būvdarbu uzsākšanas un materiālu ievešanas būvlaukumā.
2.30. Izpildītāja sagatavoto materiālu apstiprināšanas formu (MAF) vai materiālu nomaiņas formu (MNF) un tās pielikumos pievienotos dokumentus 5 (piecu) darbdienu laikā no dokumentu saņemšanas dienas izskata autoruzraugs, būvuzraugs un Pasūtītāja pārstāvis, sniedzot saskaņojumu vai konkrētus norādījumus formā veicamajiem labojumiem un papildinājumiem. autoruzraugs, būvuzraugs un Pasūtītāja pārstāvis saskaņo un paraksta šajās Tehniskajās specifikācijas izvirzītajiem nosacījumiem atbilstošu materiālu apstiprināšanas formu (MAF) vai materiālu nomaiņas formu (MNF). 
2.31. Ja Izpildītājs nav iesniedzis pietiekamu informāciju par materiālu nomaiņas formā (MNF) iekļauto, piedāvāto ekvivalento materiālu vai piedāvātais ekvivalentais materiāls nav līdzvērtīgs vai labāks par būvprojektā paredzēto, tad autoruzraugs, būvuzraugs vai Pasūtītāja pārstāvis ir tiesīgs aizliegt izmantot šo materiālu būvdarbu izpildes laikā. Ja objektīvu iemeslu dēļ tiek aizliegts izmantot ekvivalento materiālu, tad Izpildītājam ir pienākums piedāvāt citu ekvivalentu materiālu vai tam ir jāizmanto būvniecības ieceres dokumentācijā norādītais materiāls. Neatbilstību gadījumā, ar materiālu nomaiņu saistītās izmaksas Izpildītājs sedz no paša finanšu līdzekļiem.
2.32. Ja objektīvu apstākļu dēļ būvdarbu laikā ir nepieciešama materiāla nomaiņa, tad kopā ar materiāla nomaiņas formu (MNF) Izpildītājam ir jāsagatavo un autoruzraugam, būvuzraugam un Pasūtītāja pārstāvim saskaņošanai jāpievieno 3 (trīs) dažādu materiālu ražotāju un/vai piegādātāju un/vai darbu izpildītāju sniegtie cenu piedāvājumi. 
2.33. Par objektīviem apstākļiem, kas pamato nepieciešamību veikt materiālu nomaiņu, ir uzskatāmi gadījumi, kad:
2.33.1. materiāla pieejamība ir ierobežota un piegādes termiņi rada būtisku Darbu izpildes kavējuma risku. Šādā gadījumā Izpildītājam materiāla nomaiņas formas (MNF) pielikumā ir jāpievieno materiāla ražotāja un/vai piegādātāja izsniegts dokuments, kurā ir norādīta informācija par materiāla pieejamību vai piegādes termiņiem;
2.33.2. materiāls vairs netiek ražots vai ražotājs konkrētajam materiālam ir radis inovatīvu risinājumu, kas nodrošina racionālāku un ekonomiski izdevīgāku, materiāla iebūvi un/vai ekspluatāciju. Šādā gadījumā Izpildītājam materiāla nomaiņas formas (MNF) pielikumā ir jāpievieno materiāla ražotāja un/vai piegādātāja izsniegts dokuments, kurā ir norādīta informācija par materiāla ražošanas pārtraukšanu vai materiāla aizstāšanu ar inovatīvu risinājumu;
2.33.3. tirgū tiek konstatēts ekvivalents materiāls, kura iebūve un/vai ekspluatācija ir ekonomiski un saimnieciski izdevīgāka un/vai ilgtspējīgākā, nodrošinot kopējo Darbu izpildes izmaksu samazinājumu.
2.33.4. ja Izpildītāja piedāvātā ekvivalentā materiāla - materiāla nomaiņas formā (MNF) iekļautā materiāla iebūvei ir nepieciešams veikt izmaiņas būvniecības ieceres dokumentācijā, tad Izpildītājs organizē un nodrošina izmaiņu risinājumu izstrādi un izmaksas Izpildītājs sedz no paša finanšu līdzekļiem.
2.34. Ja Izpildītājs objektīvu iemeslu dēļ nespēj iesniegt 3 (trīs) dažādu materiālu ražotāju un/vai piegādātāju un/vai darbu izpildītāju sniegtus cenu piedāvājumus, tad Izpildītājs, vienojoties ar Pasūtītāju pārstāvi un būvuzraugu, ir tiesīgs iesniegt mazāku cenu piedāvājumu skaitu un Izpildītāja uzrunāto materiālu ražotāju un/vai piegādātāju un/vai darbu izpildītāju sniegtus atteikumus iesniegt cenu piedāvājumus.
2.35. Izpildītājam, bērnu rotaļu laukumu labiekārtojumu elementu un rotaļu ierīču uzstādīšana, ir jāveic atbilstoši Ministru kabineta 2020. gada 7. janvāra noteikumu Nr. 18 “Spēļu un rekreācijas laukumu drošuma noteikumi” nosacījumiem, tai skaitā ir jānodrošina iekārtu pēcuzstādīšanas pārbaudes veikšana un pozitīva pēcuzstādīšanas pārbaudes ziņojuma saņemšana un ar to saistīto izdevumu segšanu.
2.36. Izpildītājam ir jānodrošina, ka būvdarbi tiek veikti netraucējot blakus esošo ēku iedzīvotājus vai teritoriju lietotājus. Uz iedzīvotāju sūdzībām ir jāreaģē, nekavējoties informējot Pasūtītāja pārstāvi un atbildīgo būvuzraugu.
2.37. Izpildītājam ir pienākums kompensēt būvlaukuma blakus esošo ēku vai teritoriju īpašniekiem vai lietotājiem, tai skaitā būvlaukuma piegulošo ielu pārbūves būvdarbu veicējam radītos zaudējumus, ja tādi radušies Darbu izpildes gaitā Izpildītāja vai tā iesaistīto trešo personu vainas vai neuzmanības dēļ, 10 (desmit) darbdienu laikā no pretenzijas saņemšanas dienas.
2.38. Segumi, ko Izpildītājs izmanto vai šķērso būvdarbu izpildes laikā, Izpildītājam ir jāuztur apmierinošā stāvoklī būvdarbu izpildes laikā, savukārt pēc būvdarbu pabeigšanas un pirms Objekta nodošanas ekspluatācijā Izpildītājam ir jāatjauno tā izmantotie segumi vismaz līdz to sākotnējam stāvoklim, kas identificējams Objekta pieņemšanas–nodošanas aktam pievienotajās foto fiksācijās.
2.39. Izpildītājam ir jāveic visi nepieciešamie pasākumi, lai novērstu netīru transportlīdzekļu izbraukšanu no būvlaukuma, atstājot izgāztus dubļus vai citus gružus uz blakusesošajiem ceļiem, ietvēm un teritorijām. Izpildītājam ir nekavējoties jāaizvāc jebkuri šādā veidā izgāzti materiāli un jāsakopj skartā teritorija.
2.40. Izpildītājam ir jānodrošina zemāk uzskaitīto, sertificēto būvspeciālistu dalība Darbu izpildē:
2.40.1. atbildīgais būvdarbu vadītājs ar sertifikātu ceļa būvdarbu vadīšanā un būvuzraudzībā;
2.40.2. meliorācijas sistēmu būvdarbu vadīšanu un būvuzraudzību;
2.40.3. ūdensapgādes un kanalizācijas, ieskaitot ugunsdzēsības sistēmas, būvdarbu vadīšanā un būvuzraudzība
2.40.4. elektronisko sakaru sistēmu un tīklu būvdarbu vadīšana un būvuzraudzība;
2.40.5. elektroietaišu izbūves darbu vadīšanu un būvuzraudzību.
2.41. Izpildītājam ir jānodrošina zemāk uzskaitīto atbilstoši kvalificēto speciālistu dalība Darbu izpildē:
2.41.1. darba aizsardzības speciālists;
2.41.2.  diplomēts ainavu arhitekts;
2.41.3. vides pieejamības eksperts.

3. NOSACĪJUMI OBJEKTA NODOŠANAI IZPILDĪTĀJAM

3.1. Izpildītājs, 3 (trīs) darba dienu laikā pēc būvvaldes atzīmes būvatļaujā par būvdarbu uzsākšanas nosacījumu izpildi saņemšanas, organizē Objekta apsekošanu. Objekta apsekošanā ir jāpieaicina Pasūtītāja pārstāvis. Objekta apsekošanas laikā Izpildītājs veic foto un video fiksācijas, tajās pēc iespējas pilnīgāk fiksējot Objekta tehnisko, vizuālo u.c. stāvokli uz Objekta apsekošanas brīdi. Apsekotām, foto un video fiksācijās iekļautām ir jābūt arī teritorijām būvlaukuma tuvumā, kuras varētu tikt skartas būvdarbu izpildes laikā. Foto un video fiksācijas Izpildītājs Pasūtītāja pārstāvim iesniedz 3 (trīs) darba dienu laikā pēc apsekošanas.
3.2. Izpildītājs, 2 (divu) darba dienu laikā pēc Objekta apsekošanas sagatavo un iesniedz Pasūtītāja pārstāvim Objekta nodošanas - pieņemšanas aktu, kurā iekļauj:
3.2.1. Objekta un tam piegulošo teritoriju tehniskā, vizuālā u.c. stāvokļa aprakstus apsekošanas brīdī;
3.2.2. Objektā esošo elektroenerģijas, ūdensapgādes skaitītāju rādījumus (ja attiecināms);
3.2.3. Objekta apsekošanas laikā Izpildītāja veiktās foto fiksācijas ar paskaidrojumiem par tajās atspoguļoto.
3.3. Ar Objekta nodošanas - pieņemšanas akta parakstīšanas dienu Objekts tiek nodots Izpildītājam uz Darbu izpildes laiku - līdz Objekta pieņemšanai ekspluatācijā. Izpildītājs kļūst atbildīgs par Objektu, tā uzturēšanu, visu drošības pasākumu veikšanu un pastāvīgu aizsardzību pret zādzībām un vandālismu, kā arī par Objekta uzturēšanas izdevumu segšanu. Objekta nodošanas - pieņemšanas aktu no Pasūtītāja puses paraksta Pasūtītāja pārstāvis, no Izpildītāja puses – atbildīgais būvdarbu vadītājs.

4. NOSACĪJUMI OBJEKTA NODOŠANAI EKSPLUATĀCIJĀ UN OBJEKTA NODOŠANAI PASŪTĪTĀJAM

4.1. Pēc Darbu pabeigšanas, Izpildītājs organizē Objekta pieņemšanai ekspluatācijā normatīvajos aktos noteikto nepieciešamo dokumentu izstrādi un saņemšanu, veicot nepieciešamos norēķinus:
4.1.1. atbildīgo institūciju sniegti atzinumi par Objekta gatavību ekspluatācijā un atbilstību būvniecības ieceres dokumentācijai;
4.1.2. izpildmērījumu plāni, kur norādīti Objektā izbūvētie apjomi (segumi, inženiertīkli, labiekārtojuma elementi); 
4.1.3. izziņu par kopējo no Objekta izvesto un utilizācijai nodoto būvgružu un atkritumu apjomu;
4.1.4. Objektā izbūvēto tehnoloģisko iekārtu, speciālo sistēmu un iekārtu pārbaudes protokolus, pieņemšanas un instruktāžas protokolus, t.sk. visu atzinumu saņemšanu, apkopju un pārbaužu veikšanu Objektā izbūvētajām sistēmām, iekārtām, ierīcēm, segumiem, kuras nav nepieciešamas pie objekta nodošanas ekspluatācijā, bet ir nepieciešamas, lai Pasūtītājs, pēc Objekta pieņemšanas ekspluatācijā, tās varētu nekavējoties uzsākt ekspluatēt (sporta ierīcēm pārbaudes pārskatus utt.).
4.2. Pēc Darbu pabeigšanas, pirms Objekta nodošanas ekspluatācijā un Objekta apsekošanas, Izpildītājam ir jāveic Objekta ģenerālā tīrīšana, tai skaitā segumu un citu virsmu tīrīšana, zāles nopļaušana un apstādījumu ravēšana, Objektā uzstādīto pagaidu būvju un konstrukciju demontāža, būvgružu aizvešana, Objektam piegulošo teritoriju sakopšana, tai skaitā brauktuvju un ietvju segumu, kā arī zaļās zonas un apstādījumu atjaunošana to sākotnējā stāvoklī.
4.3. Izpildītājs sastāda Objektā esošo elektroenerģijas, ūdensapgādes skaitītāju rādījumu aktu (ja attiecināms), Pasūtītāja pārstāvim uzrādot patērēto resursu apmaksu apliecinošus dokumentus. Objektā esošo skaitītāju rādījumu aktu sagatavo Izpildītāja atbildīgais būvdarbu vadītājs un saskaņo Pasūtītāja pārstāvis.
4.4. Pēc visu nepieciešamo dokumentu saņemšanas un reģistrēšanas BIS Izpildītājs organizē Objekta apsekošanu un Darbu nodošanas – pieņemšanas akta izstrādi. Objekta apsekošanā piedalās Izpildītājs, būvuzraugs, autoruzraugs, Pasūtītāja pārstāvis.
4.5. Darbu nodošanas – pieņemšanas aktu, saskaņo Pasūtītāja pārstāvis un būvuzraugs, paraksta Izpildītājs un Pasūtītājs pēc Objekta pieņemšanas ekspluatācijā.
4.6. Darbu nodošanas – pieņemšanas akta pielikumā pievieno:
4.6.1. Darbu izpilddokumentācijas reģistru, kurā sistemātiski strukturēti norādīts būvdarbu izpilddokumentācijas uzskaitījums par darbu (lokālo tāmju) un dokumentu veidiem (DVP, MAF, MNF, segto darbu un nozīmīgo konstrukciju akti, sertifikāti, pārbaužu rezultāti, testēšanas protokoli, montāžas instrukcijas, ekspluatācijas īpašību deklarācijas, speciālo sistēmu un iekārtu pieņemšanas un instruktāžas protokoli, lietošanas un apkopes rokasgrāmatas, garantijas nosacījumi, izpilduzmērījumi, topogrāfiskās uzmērīšanas lietas, būvsapulču protokoli, Līguma izpildē iesaistīto apakšuzņēmēju saraksts, atbildīgo institūciju atzinumi par Objekta gatavību ekspluatācijā, u.c. – atbilstoši nepieciešamajam), norādot dokumentu rekvizītus. 
4.6.2. Darbu izpilddokumentācijas reģistrā norādītie dokumenti Pasūtītājam ir jāiesniedz sistemātiski strukturēti elektroniskā formātā, elektronisko datu nesējā, kā arī dokumentu oriģināli ir jāiesniedz papīra formātā vienā eksemplārā, prasība ir attiecināma uz dokumentiem, kas netiek ievietoti BIS. Darbu izpilddokumentācijas reģistru sagatavo Izpildītāja atbildīgai būvdarbu vadītājs, saskaņo būvuzraugs un saskaņo Pasūtītāja pārstāvis.
4.7. Darbu nodošanas – pieņemšanas aktā Izpildītājam jānorāda būvdarbu garantijas laika garantijas termiņš un būvdarbu ietvaros uzstādīto iekārtu garantijas termiņš, ko iekārtas tehniskajā dokumentācijā ir noteicis iekārtas ražotājs. Iekārtām, kuras Izpildītājs nav norādījis Darbu nodošanas-pieņemšanas aktā, garantijas termiņš tiek uzskatīts tāds pats kā Darbu garantijas termiņš;
4.8. Ar Darbu nodošanas – pieņemšanas akta parakstīšanas dienu Objekts tiek nodots Pasūtītājam.
4.9. Ja objektīvu apstākļu dēļ Izpildītājs nespēj pabeigt kvalitatīvi Darbus, bet tas neietekmē Objekta drošu ekspluatāciju, Izpildītājs pirms būvdarbu pieņemšanas-nodošanas akta parakstīšanas Pasūtītājam iesniedz Garantijas vēstuli, ievērojot sekojošus nosacījumus:
4.9.1. pielikumā pievienots Atlikto būvdarbu saraksts, kurā norādīts darba nosaukums, mērvienība, daudzums, izmaksu kopsumma, pabeigšanas termiņš un Objekta daļas foto fiksācijas. Ja Atlikto darbu sarakstā norādīto darbu izmaksu kopsumma bez PVN nepārsniedz 2 990.00 euro (divi tūkstoši deviņi simti deviņdesmit euro un 00 centi). Ja Atlikto darbu sarakstā norādīto darbu izmaksu kopsumma bez PVN pārsniedz 2 990.00 euro (divi tūkstoši deviņi simti deviņdesmit euro un 00 centi), tad Izpildītājs Atlikto darbu sarakstam pievieno atlikto darbu izpildes garantiju, atlikto darbu izmaksu kopsummas apmērā bankas vai apdrošināšanas sabiedrības neatsaucamas pirmā pieprasījuma garantijas veidā, kuras noteikumi ir saskaņoti ar Pasūtītāju, un kas ir spēkā līdz Atlikto darbu sarakstā norādītā atlikto darbu pabeigšanas termiņa beigām un 60 (sešdesmit) dienas pēc tā. Atlikto darbu sarakstu sagatavo un paraksta Izpildītāja atbildīgais būvdarbu vadītājs, saskaņo atbaidīgais būvuzraugs un Pasūtītāja pārstāvis.
4.9.2. pielikumā pievienots Darbu defektu akts, kurā norādīts darba nosaukums, mērvienība, daudzums, izmaksu kopsumma, defektu novēršanas termiņš un Objekta daļas foto fiksācijas. Ja Darbu defektu akta sarakstā norādīto darbu izmaksu kopsumma bez PVN nepārsniedz 2 990.00 euro (divi tūkstoši deviņi simti deviņdesmit euro un 00 centi), tad Izpildītājs Darbu defektu akta pielikumā pievieno defektu novēršanas darbu izpildes garantijas vēstuli. Ja Darbu defektu akta sarakstā norādīto darbu izmaksu kopsumma bez PVN pārsniedz 2 990.00 euro (divi tūkstoši deviņi simti deviņdesmit euro un 00 centi), tad Izpildītājs Darbu defektu akta pielikumā pievieno būvdarbu defektu darbu izpildes garantiju, būvdarbu defektu izmaksu kopsummas apmērā bankas vai apdrošināšanas sabiedrības neatsaucamas pirmā pieprasījuma garantijas veidā, kuras noteikumi ir saskaņoti ar Pasūtītāju, un kas ir spēkā līdz garantijas vēstulē norādītā būvdarbu defektu darba pabeigšanas termiņa beigām un 60 (sešdesmit) dienas pēc tā. Darbu defektu aktu sagatavo un paraksta atbaidīgais būvuzraugs, saskaņo Izpildītāja atbildīgais būvdarbu vadītājs un Pasūtītāja pārstāvis.

5. [bookmark: _Hlk189644236]PRASĪBAS VIDES AIZSARDZĪBAS NOSACĪJUMIEM

5.1. Darbu rezultātā radušos atkritumu daudzumu, ko iespējams reģenerēt atbilstoši Latvijas Republikā spēkā esošajiem normatīvajiem aktiem atkritumu apsaimniekošanas jomā, jānodod licencētam būvgružu pārstrādes operatoram.
5.2. Izpildītājam jāveic atbilstoši apkārtējās vides aizsardzības pasākumi, lai samazinātu un reģenerētu atkritumus, kas radušies apgaismojuma sistēmas uzstādīšanas laikā. Veicot apgaismojuma sistēmas uzstādīšanas darbus nepieciešams ievērot Ministru kabineta 2014. gada 8. jūlija noteikumu Nr. 388 “Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība” nosacījumus.
5.3. Izpildītājam būvdarbu rezultātā radušos materiālus, tai skaitā kokmateriālus un rakšanas darbos radušos materiālus (veidus un apjomu), kas nav atkritumi Atkritumu apsaimniekošanas likuma izpratnē, ir lietderīgi jāizmanto būvdarbu veikšanai Objektā, izstrādājot un darbu veikšanas plānu (turpmāk – DVP) iekļaujot izrakto materiālu un grunts apsaimniekošanas plānu, paredzot dalītas vākšanas sistēmas.
5.4. Izpildītājam ir maksimāli jāievieš gan izrakto materiālu, gan augsnes virskārtas atkārtotas izmantošanas (t.sk. Objekta teritorijas sakārtošanai pēc būvdarbu pabeigšanas) slēgtā aprite būvlaukumā, to atspoguļojot DVP. Izrakto materiālu dalītā vākšana atkārtotai izmantošanai, reciklēšanai un atgūšanai notiek atbilstoši atkritumu apsaimniekošanas hierarhijai, kas noteikta Ministru kabineta 2021. gada 26. oktobra noteikumos Nr. 712 “Atkritumu dalītas savākšanas, sagatavošanas atkārtotai izmantošanai, pārstrādes un materiālu reģenerācijas noteikumi”.
5.5. Izpildītājam jāizvēlas būvmateriāli, kas ir videi draudzīgi un ilglaicīgi, kā arī tādi, kas nerada ķīmiska piesārņojuma draudus.
5.6. Izpildītājiem būvdarbiem jāizmanto tāds grunts, smilšu, šķembu/akmeņu materiāls, kas ir iegūts atradnē, kuras īpašnieks vai apsaimniekotājs ir saņēmis zemes dzīļu izmantošanas atļauju/licenci vai tehniskos noteikumus no Valsts vides dienesta.
5.7. Izpildītājam ir jāizmanto būvniecības metodes, kas nepiesārņo zemi, ūdeni un gaisu blakus teritorijā.
5.8. Izpildītājam ir jāparedz absorbējoša materiāla krājumi naftas produktu savākšanai, ja notiek noplūde no celtniecības tehnikas.
Izpildītājam, veicot būvdarbus koka sakņu sistēmas rajonā, kabeļus un cauruļvadus jāiegulda nebojājot koka saknes.
5.9. Izpildītājam, sagatavojot materiālu apstiprināšanas formu un piedāvājot materiālus ielu apgaismojuma ierīkošanai, jāizvēlas materiāli, kas atbilst prasībām, kuras bija noteiktas Ministru kabineta 2017. gada 20. jūnija noteikumu Nr. 353 "Prasības zaļajam publiskajam iepirkumam un to piemērošanas kārtība" 1. pielikumā "Preču un pakalpojumu grupas, kurām obligāti piemērojams zaļais publiskais iepirkums (ZPI)" vai materiāli ar ekvivalentiem tehniskajiem un vides parametriem.
6. NOSACĪJUMI TEHNOLOĢISKAJAM PĀRTRAUKUMAM BŪVDARBU 

6.1. Tehnoloģiskais pārtraukums Darbu izpildes būvdarbiem ir periods, kad objektīvu, no Izpildītāja neatkarīgu apstākļu dēļ būvdarbu veikšana Objektā nav iespējama un būvdarbi būvlaukumā tiek apturēti. Par objektīviem, no Izpildītāja neatkarīgiem apstākļiem tiek uzskatīti gadījumi, kad meteoroloģisko un/vai klimatisko apstākļu dēļ būvdarbu veikšana Objektā tehnoloģiski nav iespējama.
6.2. Ja no Izpildītāja neatkarīgu apstākļu dēļ ierobežota vai neiespējama ir tikai atsevišķu Objektā veicamo būvdarbu veidu izpilde (tehnoloģiskais pārtraukums nosakās atsevišķiem būvdarbiem), tad Izpildītājam ir jāaktualizē Kalendārais grafiks, primāri paredzot veikt tos būvdarbus, kuru izpilde ir iespējama, maksimāli izvairoties no tehnoloģiskā pārtraukuma noteikšanas visiem būvdarbiem un pilnīgas būvdarbu apturēšanas.
6.3. Tehnoloģisko pārtraukumu neieskaita noteiktajā Darbu izpildes termiņā, izņemot gadījumus, kad tehnoloģiskais pārtraukums noteikts tikai atsevišķiem būvdarbu veidiem un neietekmē kopējo Līguma un Darbu izpildes termiņu. Tehnoloģiskais pārtraukums ir nosakāms periodam, kamēr pastāv šajās Tehniskajās specifikācijās noteiktie, būvdarbu izpildi ierobežojošie apstākļi. Izpildītājam ir jādara viss iespējamais, lai līdz minimumam samazinātu tehnoloģiskā pārtraukuma periodu un Objekta pārbūves būvdarbus atsāktu iespējami ātrāk.
6.4. Izpildītājs par plānoto tehnoloģisko pārtraukumu rakstiski informē Pasūtītāju, atbildīgo būvuzraugu un autoruzraugu vismaz 5 (piecas) darbdienas pirms būvdarbu tehnoloģiskā pārtraukuma iestāšanās Objektā, norādot pamatotus tehnoloģiskā pārtraukuma iestāšanās apstākļus.
6.5. Vismaz 2 (divas) darbdienas pirms plānotā tehnoloģiskā pārtraukuma iestāšanās Izpildītājs (atbildīgais būvdarbu vadītājs) organizē Objekta apsekošanu. Apsekošanā ir jāpieaicina Pasūtītāja pārstāvis, atbildīgais būvuzraugs, autoruzraugs. Apsekošanas laikā Izpildītāja atbildīgais būvdarbu vadītājs veic foto un video fiksācijas, tajās pēc iespējas pilnīgāk fiksējot Objekta un Objektam blakus esošo teritoriju, tehnisko un vizuālo stāvokli uz apsekošanas brīdi.
6.6. Izpildītājs (atbildīgais būvdarbu vadītājs) 2 (divu) darbdienu laikā no Objekta apsekošanas dienas sagatavo un Pasūtītāja pārstāvim elektroniskā formātā nosūta apsekošanas laikā veiktās foto un video fiksācijas un iesniedz Aktu par tehnoloģisko pārtraukumu, kurā:
6.6.1. norādīts tehnoloģiskā pārtraukuma iestāšanās datums;
6.6.2. iekļauts Objekta un Objektam blakus esošo teritoriju tehniskā un vizuālā stāvokļa raksturojuma apraksts;
6.6.3. iekļauta informācija par Objekta teritorijā ievestajiem un būvē neiestrādātajiem materiāliem;
6.6.4. iekļauti Pasūtītāja pārstāvja, atbildīgā būvuzrauga, autoruzrauga apsekošanas laikā paustie nosacījumi īstenojamajiem pasākumiem izbūvēto būvkonstrukciju noturības zudumu un elementu iespējamās bojāšanās novēršanai, iespējamās bīstamības cilvēku dzīvībai un veselībai vai videi novēršanai, kā arī informācija par šo pasākumu izpildes termiņiem;
6.6.5. iekļautas apsekošanas laikā Izpildītāja atbildīgā būvdarbu vadītāja veiktās foto fiksācijas ar norādēm par foto fiksācijā atspoguļoto.
6.7. Aktu par tehnoloģisko pārtraukumu paraksta Izpildītāja atbildīgais būvdarbu vadītājs, Pasūtītāja pārstāvis, atbildīgais būvuzraugs un autoruzraugs.
6.8. Izpildītājs (atbildīgais būvdarbu vadītājs), ne vēlāk kā nākamajā darbdienā pēc Akta par tehnoloģisko pārtraukumu parakstīšanas, veic ierakstu būvdarbu žurnālā un informē būvvaldi par tehnoloģiskā pārtraukuma iestāšanos.
6.9. Tehnoloģiskā pārtraukuma laikā Izpildītājs ir pilnībā atbildīgs par viņa rīcībā nodoto Objektu, tā tehnisko stāvokli, Objekta un būvdarbu laikā skarto blakus esošo teritoriju, kā arī izvietoto satiksmes organizācijas tehnisko līdzekļu uzturēšanas darbu izpildi (sniega tīrīšana, bojājumu un avārijas situāciju novēršana, u.c.) un uzturēšanas darbu izmaksu segšanu, kā arī par Objekta un/vai būvpilsētiņas apsardzi. Tehnoloģiskā pārtraukuma laikā Izpildītājs nodrošina visu nepieciešamo pasākumu īstenošanu tā izpildīto būvdarbu un Objektā ievesto materiālu kvalitātes saglabāšanai, tai skaitā nodrošina operatīvu Aktā par tehnoloģisko pārtraukumu noteikto pasākumu īstenošanu un nosacījumu izpildi.
6.10. Izpildītājs vismaz 5 (piecas) darbdienas pirms tehnoloģiskā pārtraukuma beigām rakstiski informē Pasūtītāju, atbildīgo būvuzraugu un autoruzraugu, norādot uz apstākļiem, kas atļauj atsākt un turpināt būvdarbus Objektā un saskaņošanai iesniedzot aktualizētu Kalendāro grafiku, kurā iekļauta informācija par būvdarbu izpildei paredzēto laiku pa būvdarbu izpildes etapiem un posmiem nedēļu griezumā, informāciju par būvdarbu izpildē iesaistītajiem apakšuzņēmējiem un plānoto darbinieku skaitu, faktisko tehnoloģiskā pārtraukuma periodu un Objekta nodošanai ekspluatācijā paredzēto laiku.
6.11. Ja būvdarbu tehnoloģiskā pārtraukuma iestāšanās gadījumā, objektīvu iemeslu dēļ ir nepieciešams pagarināt kopējo Līguma izpildes termiņu, pamatojoties uz Izpildītāja sagatavotu, atbildīgā būvuzrauga un autoruzrauga saskaņotu aktuālo Kalendāro grafiku, tiek slēgta vienošanās par grozījumiem Līgumā, pagarinot Līguma izpildes termiņu par tik dienām, cik ilgs ir bijis tehnoloģiskais pārtraukums.
6.12. Vismaz 1 (vienu) darbdienu pirms plānotā tehnoloģiskā pārtraukuma beigām Izpildītājs organizē Objekta apsekošanu. Apsekošanā ir jāpieaicina Pasūtītāja pārstāvis, atbildīgais būvuzraugs un autoruzraugs. Apsekošanas laikā Izpildītāja atbildīgais būvdarbu vadītājs veic foto un video fiksācijas, tajās pēc iespējas pilnīgāk fiksējot Objekta un Objektam blakus esošo teritoriju, tehnisko un vizuālo stāvokli uz apsekošanas brīdi.
6.13. Izpildītājs (atbildīgais būvdarbu vadītājs) 2 (divu) darbdienu laikā no Objekta apsekošanas dienas sagatavo un Pasūtītāja pārstāvim elektroniskā formātā nosūta apsekošanas laikā veiktās foto un video fiksācijas un iesniedz Aktu par būvdarbu atsākšanu, kurā:
6.13.1. norādīts tehnoloģiskā pārtraukuma beigu datums un būvdarbu atsākšanas datums;
6.13.2. iekļauts Objekta un Objektam blakus esošo teritoriju tehniskā un vizuālā stāvokļa raksturojuma apraksts;
6.13.3. iekļautas apsekošanas laikā Izpildītāja atbildīgā būvdarbu vadītāja veiktās foto fiksācijas ar norādēm par foto fiksācijā atspoguļoto.
6.14. Aktu par būvdarbu atsākšanu paraksta Izpildītāja atbildīgais būvdarbu vadītājs, Pasūtītāja pārstāvis, atbildīgais būvuzraugs un autoruzraugs.
6.15. Izpildītājs (atbildīgais būvdarbu vadītājs), ne vēlāk kā būvdarbu atsākšanas dienā, veic ierakstu būvdarbu žurnālā un informē būvvaldi par būvdarbu atsākšanu pēc tehnoloģiskā pārtraukuma.
6.16. Izpildītājs (atbildīgais būvdarbu vadītājs), pirms būvdarbu atsākšanas, atbilstoši Ministru kabineta 2014. gada 14. oktobra noteikumu Nr. 633 “Autoceļu un ielu būvnoteikumi” 136. punktā noteiktajam, pieaicinot būvuzraugu, saskaņā ar Izpildītāja iekšējo būvdarbu kvalitātes kontroles sistēmu, organizē atkārtotas iepriekš veikto būvdarbu kvalitātes pārbaudes un sastāda attiecīgos aktus. Akti tiek pievienoti pie būvdarbu izpildes dokumentācijas. Pārbaužu laikā konstatētos trūkumus atbildīgais būvdarbu vadītājs fiksē būvdarbu žurnālā.

7. IZPILDES LAIKĀPAPILDU ĪPAŠIE NOSACĪJUMI

7.1. Izpildītājam jānodrošina Pasūtītājam iespēju kontrolēt Darbu izpildes gaitu. Pasūtītāja pārstāvjiem un būvuzraugam ir tiesības jebkurā laikā apmeklēt būvlaukumu, kā arī vietās, kurās notiek materiālu un iekārtu izgatavošana.
7.2. Būvuzrauga un Pasūtītāja pārstāvja akcepts atsevišķiem būvdarbu risinājumiem, mezglu detalizācijām, materiāliem vai Izpildītāja iesniegtajiem tehniskajiem rasējumiem neatbrīvo Izpildītāju no atbildības par kļūdām vai nepareizu Darbu izpildi. Būvuzrauga un Pasūtītāja pārstāvja parakstam ir kontroles raksturs, un tas neatbrīvo Izpildītāju no pienākuma pārbaudīt materiālu atbilstību un veikt darbus saskaņā ar būvniecības ieceres dokumentāciju, ražotāja instrukcijām un būvniecības labās prakses piemēriem.
7.3. Ja būves ekspertīzes lēmumā tiek apstiprināti Pasūtītāja pārstāvja un būvuzrauga būvdarbu defektu aktā norādītie defekti, Izpildītājs sedz visas ar defektu novēršanu un Darbu izpildes termiņa pagarinājumu saistītās izmaksas, tai skaitā:
· būvlaukuma uzturēšanas izmaksas;
· būvuzraudzības izmaksas; 
· autoruzraudzības izmaksas;
· citus ar defektu novēršanu saistītas izmaksas.
7.4. Darbu garantijas periodā, saņemot Pasūtītāja deleģēta pārstāvja paziņojumu par Objektā konstatētu, būves stabilitāti un ekspluatācijas drošību apdraudošu defektu, nekavējoties – ne vēlāk kā nākamajā dienā pēc paziņojuma saņemšanas, uzsāk defekta novēršanas darbus.
7.5. Izpildītājam, būvdarbu garantijas periodā ir jānodrošina savu pārstāvju dalība ikgadējā Objekta apsekošanā. Par Objekta ikgadējās apsekošanas norises datumu un laiku iepriekš vienojoties ar Pasūtītāja pārstāvi un atbildīgo būvuzraugu.
7.6. Izpildītājam, būvdarbu garantijas laika garantijas periodā, 5 (piecu) darbdienu laikā pēc Pasūtītāja deleģēta pārstāvja paziņojuma par Objektā konstatētu defektu saņemšanas ir jānodrošina Objekta apsekošana un jāuzsāk defekta novēršana. 
Ja defektu novēršana šo 5 (piecu) darbdienu laikā nav iespējama, tad Izpildītājs, vienojoties ar Pasūtītāja deleģēto pārstāvi, organizē un veic defektu novēršanu iepriekš saskaņotā termiņā.
7.7. Ja Izpildītājs būvdarbu garantijas laika garantijas periodā, nepiekrīt veikt Pasūtītāja deleģētā pārstāvja paziņojumā par Objektā konstatētajiem defektiem norādīto defektu novēršanu, tas 5 (piecu) darbdienu laikā pēc Objekta apsekošanas iesniedz Pasūtītājam rakstisku skaidrojumu par objektīviem, faktos balstītiem apstākļiem, kas pamato, kādēļ konkrēto defektu novēršana nav attiecināma uz būvdarbu garantijas laika garantijas nosacījumu izpildi.
7.8. Ja Izpildītājs pēc Darbu pabeigšanas Pasūtītājam nav iesniedzis iekārtu/materiāla kopšanas, uzturēšanas instruktāžu un garantijas nosacījumus, būvdarbu garantijas periodā netiek uzskatīts par pamatotu pretenziju, ka radušies defekti nav attiecināmi uz būvdarbu garantiju, jo Pasūtītājs ekspluatācijas laikā neveic pareizu Objekta uzturēšanu, kā rezultātā Izpildītājam jāveic garantijas ietvaros defektu labošanu un garantijas nosacījuma, instruktāžu sagatavošanu un iesniegšanu Pasūtītājam.

Tehniskās specifikācijas izstrādātas 2026.gada jūlijā.

